Skiflygingsbakken i Copper Peak ble bygd med statlige og regionale tilskudd i 1969, etter at den lokale skiklubben Gogebic Ski Club hadde prøvd å skaffe midler til en bakke i over 30 år. Mellom 1970 og 1994 ble det holdt 10 skiflygingskonkurranser i bakken, hvorav rennene i februar 1981 inngikk i verdenscupen. Bakken ble noe utbygd på 1980-tallet, men bakkeprofilen ble med årene foreldet i forhold til moderne standarder, og bakkens FIS-sertifikat utløp i 1995.